Segons l'ONU,
milers de milions de persones encara viuen sense una adreça.
L'economista Hernando de Soto va dir:
"Sense adreça,
vius fora de la llei.
És com si no existissis."
He vingut a explicar-los com el meu equip i jo intentem canviar-ho.
Si utilitzen un mapa en línia i busquen una favela al Brasil
o un poblat a Sud-àfrica,
veuran alguns carrers, però molt espai buit.
Però si canvien a vista de satèl·lit,
hi ha milers de persones, cases i negocis
en aquests extensos espais no cartografiats i sense adreça.
A la capital de Ghana, Accra,
hi ha números i lletres gargotejades a les parets,
on van provar sistemes d'adreçament però no els van acabar.
Però aquests llocs, aquests llocs sense adreça,
tenen gran potencial econòmic.
Us explico per què em va interessar aquesta qüestió.
He treballat 10 anys a la indústria musical,
i el que potser no sàpiguen del món de la música
és que tots els dies s'enfronten problemes d'adreçament.
Des dels músics que han de trobar el lloc dels concerts
fins a les productores que porten l'equip,
d'alguna manera tots es perden.
Vam haver d'afegir algú a la nostra agenda,
la persona a qui trucar quan pensaves que havies arribat
però t'adonaves que no.
I vam tenir alguns dies bastant complicats,
com a Itàlia, on un conductor va descarregar tot l'equip
una hora al nord de Roma, no una hora al sud de Roma,
i un dia una mica pitjor
en què un teclista em va trucar i em va dir:
"No t'espantis, però és possible que hàgim fet la prova de so
al casament equivocat".
(Rialles)
No gaire després del desafortunat esdeveniment a Roma,
vaig xerrar sobre això amb un amic meu
que és matemàtic,
i vam pensar que era un problema que podríem resoldre.
Vam pensar que podríem crear un nou sistema,
que no se semblés a l'antic.
Vam convenir que les adreces eren deficients.
Sabíem que volíem una cosa molt precisa,
però les coordenades de GPS, latitud i longitud,
eren massa complicades.
Així que vam dividir el món en quadrats de tres metres.
El món es divideix en uns 57 bilions de quadrats de tres metres,
i descobrirem que hi ha suficients combinacions
de tres paraules de diccionari
com per donar-li un nom únic a cada quadrat de tres metres del món
amb només tres paraules.
Vam fer servir 40.000 paraules,
això és 40.000 al cub,
64 bilions de combinacions de tres paraules,
que és més que suficient per als 57 bilions de quadrats de tres metres,
amb algunes de sobres.
I això és exactament el què vam fer.
Vam dividir el món en quadrats de tres metres,
donàrem un identificador de tres paraules a cadascun,
que anomenem adreça de tres paraules.
Així que, per exemple, aquí mateix
em trobo a mostassa.cupons.cartell,
(Rialles)
però aquí...
Em trobo a demacrat.singularment.tutoria.
Però no ho hem fet només en anglès.
Vam pensar que era essencial que la gent pogués utilitzar el sistema
en la seva pròpia llengua.
Fins ara, l'hem creat en 14 llengües,
incloent el francès, el swahili i l'àrab,
i ara treballem en més, com ara Xhosa, Zulu i Hindi.
Però aquesta idea pot fer molt més
que portar els meus músics als seus concerts a temps.
Si el 75 per cent dels països que no tenen un sistema d'adreçament fiable
utilitzés adreces de tres paraules,
hi hauria un munt d'aplicacions molt més importants.
A Durban, Sud-àfrica,
una ONG anomenada Gateway Health
ha distribuït 11.000 senyals d'adreces de tres paraules
a la seva comunitat,
perquè les mares embarassades, en posar-se de part,
puguin trucar als serveis d'emergència
i dir-los exactament on recollir-les,
perquè si no, les ambulàncies sovint triguen hores a trobar-les.
A Mongòlia, el servei postal nacional va adoptar el sistema
i ara fa lliuraments a les cases de moltes persones
per primera vegada.
L'ONU l'està fent servir per geoetiquetar fotos en zones de desastre
per poder enviar ajuda exactament al lloc correcte.
Fins i tot Domino's Pizza l'utilitza al Carib,
perquè no han pogut trobar les cases dels clients,
però volen portar-los la seva pizza mentre encara està calenta.
En breu, podran pujar a un cotxe,
dir les tres paraules,
i el cotxe els portarà al lloc exacte.
A l'Àfrica, el continent ha deixat les línies telefòniques enrere
per els mòbils,
ignorant els bancs tradicionals per anar directe als pagaments mòbils.
Estem molt orgullosos que els serveis postals de tres països africans,
Nigèria, Djibouti i Costa d'Ivori,
hagin adoptat directament les adreces de tres paraules;
el que significa que avui en aquests països
la gent té un manera molt senzilla d'explicar on viu.
Per a mi, un sistema d'adreçament deficient era una frustració molesta,
però per a milions de persones
és una gran ineficiència comercial
que obstaculitza el creixement de la infraestructura
i pot costar vides.
Tenim la missió de canviar-ho
de tres en tres paraules.
Gràcies.
(Aplaudiments)